tartuNLP/wikipedia-smugri-20251201 huggingface dataset:
Olavi Niemi (kauppaneuvos)

Olavi Edvard Niemi (s. 15. syyskuuta 1937 Helsinki) on suomalainen eläköitynyt kauppias, yritysjohtaja ja yrittäjä, joka on saanut kauppaneuvoksen arvonimen.
Niemi syntyi kivityömies Kustaa Niemen ja Ida Niemen perheeseen ja avioitui 1957 Sirpa Nyholmin kanssa. Hän kävi kansakoulun ja K-kauppiasvalmennuksen ja on suorittanut kaupan alan kursseja ja seminaareja. Niemi oli Osuusliike Tuen lihamyyjä Karkkilassa 1952–1954 ja lihaosaston hoitaja 1957–1961, K-valinta Niemen kauppias Pitäjänmäellä Helsingissä 1961–1963 ja Kulosaaressa 1963–1970 ja Soukkari Ky:n kauppias Soukassa Espoossa 1970–1979. 
Ykköshalli Olavi Niemi Ky:n kauppias Martinlaaksossa Vantaalla Niemi oli 1980–1988 ja Ykköshalli Olavi Niemi Oy:n kauppias Myyrmäessä Vantaalla 1988–1993. Vuonna 1990 Ykköshalli Olavi Niemi oli Suomen suurimpia päivittäistavaramyymälöitä, jonka palveluksessa oli yli 200 henkilöä. Kauppiaana ja yrittäjänä Niemellä oli myös merkittäviä luottamustoimia. Keskon Helsingin konttorin neuvottelukuntaan hän kuului 1965–1966, 1975–1977 ja 1986–1987 ja hallintoneuvostoon 1981–1993, jonka varapuheenjohtaja hän oli 1988–1989 ja puheenjohtaja 1990–1993. Kauppaneuvoksen arvon Niemi sai 1994.
Randi Kolstad

Randi Kolstad Borch (o.s. Ballestad; 23. toukokuuta 1925 Skien – 6. lokakuuta 1999 Oslo) oli norjalainen näyttelijä. Hän aloitti uransa vuonna 1945 ja näytteli muun muassa Centralteatretissa vuosina 1949–1959. Kolstad esiintyi myös elokuvissa vuodesta 1951 lähtien.
Vuonna 1959 Kolstad perusti Lennart Hylandin kanssa Morokulien-nimisen mikrovaltion Ruotsin ja Norjan rajalle Eidskogiin ja Edaan.
Yksityiselämä.
Kolstadin puoliso vuosina 1946–1955 oli näyttelijä Lasse Kolstad.
Kolstad

Kolstad on seuraavien norjalaisten henkilöiden sukunimi:
Morokulien

Morokulien on vuonna 1959 perustettu mikrovaltio norjalaisen Eidskogin ja ruotsalaisen Edan kunnan rajalla sijaitsevan rauhanmonumentin ympärillä. Sen loivat radiojuontaja Lennart Hyland ja näyttelijä Randi Kolstad. Nimi koostui norjan sanasta "moro" ja ruotsin sanasta "kul", jotka tarkoittavat "kivaa". Perustamisjuhla 3. lokakuuta 1959 radioitiin ja mukana olivat pääministerit Einar Gerhardsen sekä Tage Erlander, jotka asettivat maan perustuslain kuparirasiaan.
HMS Belliqueux (1780)

HMS Belliqueux oli Britannian kuninkaallisen laivaston vuonna 1780 vesillelaskettu 64-tykkinen Ardent-luokan kolmannen luokan linjalaiva.
Valmistus.
Alus tilattiin 19. helmikuuta 1778 Blackwallista John Perry &amp; Hankeylta, missä köli laskettiin kesäkuussa 1778. Alus laskettiin vesille 5. kesäkuuta 1780 ja valmistui 13. kesäkuuta - 31. elokuuta Woolwichissa. Aluksen valmistuskustannukset olivat 37 235 puntaa 19 šillinkiä ja 7 pennyä sisältäen varustamisen ja pohjan kuparoinnin.
Palvelus.
Alus otettiin palvelukseen toukokuussa 1780 ja poistettiin palveluksesta elokuussa 1783 oltuaan sotapalveluksessa. Alus siirrettiin toukokuussa 1784 Plymouthissa telakalle, mistä se vapautui joulukuussa. Alus oli varustettavana maaliskuusta 1793 tammikuuhun 1794 Plymouthissa ja otettiin palvelukseen huhtikuussa 1793 päällikkönään William Otway, joka luovutti kesäkuussa päällikkyyden George Bowenille. Alus lähti 20. maaliskuuta 1794 Jamaikalle.
Alus kuului 31. toukokuuta 1794 Fordin laivastoon Port-au-Princessä. Kesäkuussa aluksen päällikkyyden vastaanotti James Brine. Alus poistettiin palveluksesta syyskuussa 1795,kun se siirrettiin Chathamissa telakalle. Alus vapautui toukokuussa 1796 telakalta ja otettiin palvelukseen päällikkönään John Inglis. Alus liitettiin Duncanin laivastoon.
Alus osallistui 11. lokakuuta 1797 Camperdownin taisteluun, jossa sen miehistöstä sai surmansa 25 ja haavoittui 78. Joulukuussa aluksen tilapäiseksi päälliköksi tuli Henry Inman, joka oli tehtävässä tammikuuhun 1798. Kesäkuussa aluksen päällikkönä oli Robert England. Elokuussa aluksesta tehtiin Duncanin lippulaiva, jonka päälliköksi palasi lokakuussa Inglis. Aluksen päällikkyyden vastaanotti toukokuussa 1799 Rowley Bulteel, joka oli tehtävässä vuoteen 1801.
Vuoden 1799 lopulla alus kuului Helderissä olleeseen Mitchellin laivastoon. Huhtikuussa 1800 se lähti Itä-Intiaan. Aluksen miehistö valtasi elokuussa Brasilian rannikolla ranskalaisen 40-tykkisen "La Concorden".
Alus siirrettiin lokakuussa 1804 Blackwallissa Perry and Companyn telakalle, mistä se vapautui maaliskuussa 1805. Se varustettiin maalis-huhtikuussa Woolwichissa ja otettiin palvelukseen maaliskuussa päällikkönään George Byng.
Syyskuussa alus lähti Itä-Intiaan. Se oli Pophamin laivastossa Hyväntoivonniemellä, minkä jälkeen se palasi asemapaikkaansa Itä-Intiaan. Alus oli marraskuussa 1806 Pellewin laivastossa Bataviassa ja osallistui 1809 Rodriquesin valtaukseen. Alus lähti kesäkuussa 1810 saattueen mukana Kiinaan. Se palasi Britteinsaarille elokuussa 1811, jolloin alus poistettiin palveluksesta ja siirrettiin Sheernessissä reserviin. Alus muutettiin lokakuusta 1813 helmikuuhun 1814 Chathamissa vankilaivaksi. Aluksen päällikkönä oli 1814 luutnantti William Lee. Alus romutettiin maaliskuussa 1816 Chathamissa.
Maaselän kannas

Maaselän kannas (ven. "Maselgski perešejek") on Venäjällä Karjalan tasavallassa Äänisen pohjoisimman vuonon ja Seesjärven välissä oleva kannas. 
Maaselän kannas oli suomalaisten jatkosodassa valtaamista kannaksista pohjoisin. Se oli myös kaikkein lujiten linnoitettu. Jatkosodan hyökkäysvaihe päättyi Maaselän kannaksen valtaukseen joulukuussa 1941. Kannakselta piti kuitenkin vetäytyä kesäkuussa 1944 Neuvostoliiton suurhyökkäyksen alta viivyttäen ilman, että rakennettuja asemia olisi hyödynnetty tosissaan. Suurhyökkäyksessä juhannuksen 1944 jälkeen taistelut levisivät koko rintamalle, kun neuvostoliittolaisten hyökkäys alkoi myös maihinnousulla Laatokan pohjoisrannalle Viteleeseen ja joukot tulivat myös Syvärin yli. Kun suomalaisten piti vetää joukkoja Itä-Karjalasta Karjalankannakselle, oli puna-armeijalla valtava ylivoima myös Maaselän kannaksen suunnassa, josta vetäydyttiin kohti Ilomantsia. Joukkoja piti siirtää Maaselän kannakselta Karjalankannakselle, sillä sen puolustaminen nähtiin elintärkeänä, jotta Suomea ei valloitettaisi.
Maaselän alueella taistelleille myönnettiin Maaselän ristejä (II AK / Maas. mr.). Sen oli oikeutettu saamaan jokainen Maaselän ryhmän (II AK:n) komentajalle suoraan alistetuissa joukoissa sekä ryhmä- tai armeijakuntajoukoissa ja hallintoelimissä palvellut. Myös 4. Divisioonan muistoristejä jaettiin Maaselän kannaksella taistelleille. Nauhaan kuuluva solki osoittaa, onko sen kantaja taistellut Maaselän kannaksella.
Pohjois-Carolinan taidemuseo

Pohjois-Carolinan taidemuseo on Yhdysvalloissa Pohjois-Carolinan osavaltiossa sijaitseva vuonna 1956 avattu taidemuseo, joka on arvioitu 25 parhaan museon joukkoon Yhdysvalloissa.
Museo koostuu kahdesta rakennuksesta, itäsiivestä ja länsisiivestä. Itäsiipi on uudempi ja sen näyttelyt ovat pysyviä, eivätkä täten vaihdu uusiin. Alkuperäisessä länsisiivessä näyttelyt vaihtuvat silloin tällöin, minkä lisäksi siellä järjestetään koulutusohjelmia.
Itäsiiven näyttelyt sijoittuvat suuren ajanjakson väliin antiikin ajalta nykypäivään ja se koostuu eurooppalaisesta, amerikkalaisesta, afrikkalaisesta, egyptiläisestä ja juutalaisesta taiteesta.
Tigst Assefa

Tigst Assefa (; s. 3. joulukuuta 1996 Etiopia) on etiopialainen yleisurheilija, jonka laji oli aiemmin 800 metrin juoksu. Laji vaihtui maratoniin, jossa hän juoksi 24. syyskuuta 2023 Berliinin maratonilla maailmanennätyksen 2.11.53, parantaen entistä ennätystä yli kaksi minuuttia. 
Assefa karsiutui 400 metrin välierissä Porto Novon Afrikan-mestaruuskilpailuissa 2012. Hän saavutti alle 20-vuotiaiden Afrikan-mestaruuskilpailuissa hopeaa 4 × 400 metrin viestissä ja pronssia 800 metrillä 2013. Hän oli seuraavana vuonna 800 metrillä neljäs Marrakechissa järjestetyissä Afrikan-mestaruuskilpailuissa ja maanosien cupissa. Hän karsiutui 2016 saman matkan alkuerissä sekä Portlandin sisäratojen MM-kilpailuissa että Rio de Janeiron olympialaisissa. Hän voitti samana vuonna Timanttiliigan kilpailun Roomassa.
Assefa siirtyi maantiejuoksuihin vuonna 2018. Hän voitti toisen maratoninsa, Berliinin maratonin 2022 Etiopian ennätysajalla 2.15.37. Seuraavana vuonna hän voitti saman kilpailun maailmanennätysajalla 2.11.53. Vuonna 2024 hän sijoittui toiseksi Lontoon maratonilla ja saavutti hopeaa Pariisin olympialaisissa ajalla 2.22.58. Vuoden 2025 Lontoon maratonilla Assefa juoksi vain naisten kilpailussa juostun maailmanennätyksen 2.15.50.
Kalasataman peruskoulu

Kalasataman peruskoulu on noin 700 oppilaan peruskoulu Kalasataman osa-alueella Sörnäisten kaupunginosassa Helsingissä. Koulussa opetetaan oppilaita luokilla 1–9. Opetuksessa painotetaan teknologiakasvatusta. Rehtorina toimii Kati Pennanen. 
Koulurakennuksen suunnitteli JKMM Arkkitehdit. Rakennuksen ensimmäinen osa valmistui vuonna 2016 ja toinen vuonna 2022. Avajaisia juhlittiin virallisesti kesäkuussa 2022. Samassa rakennuksessa toimii myös päiväkoti. Kolmikerroksista kokonaisuutta kutsutaan Kalasataman korttelitaloksi.
Tilat.
Kalasataman peruskoulussa on avoimia tiloja, joissa on luokkahuoneiden sijaan oppimissoluja. Soluihin kuuluu opetustiloja, joita voidaan sulkea ovin, sekä oppilaiden yhteinen tila. Avointen tilojen avulla on pyritty järjestämään yhteistoimintaa eri ikäisten oppilaiden kesken. Esimerkiksi perinteisiä pulpetteja ei ole.
Achille-luokka

Achille-luokka oli Britannian kuninkaallisen laivaston kahden 74-tykkisen kolmannen luokan linjalaivan muodostama alusluokka, jonka alukset perustuivat vuonna 1793 vallattuun Ranskan laivaston Temeraire-luokan "Le Pompèehen".
Tynkämuura

Tynkämuura ("Pygiptila stellaris") on puumuuriin kuuluva lintulaji. Lajia tavataan Etelä-Amerikassa.
Koko ja ulkonäkö.
Tynkämuura kasvaa 13–14 cm pitkäksi. Sukupuolet eroavat toisistaan ulkonäöltään. Tynkämuurakoiraan höyhenpuku on kauttaaltaan harmaa. Siivet ovat hieman muuta ruumista tummemmat ja niissä on valkoisia täpliä. Naaraslinnun päälaki ja selkä ovat harmaat. Naama, rinta ja vatsa ovat kellanruskeat ja siivet punaruskeat. Sekä koiraan että naaraan värien tummuus vaihtelee alalajeittain. Tynkämuuran pyrstö on hyvin lyhyt. Nokka on tukeva.
Levinneisyys ja elintavat.
Tynkämuuraa tavataan länsi-itäsuunnassa Kolumbiasta Brasiliaan ja pohjois-eteläsuunnassa Venezuelasta Bolivian pohjoisosiin. Lajin elinympäristöä ovat kosteat metsät ja erityisesti niiden tiheiköt. Tynkämuura liikkuu pareittain tai muutaman linnun ryhminä. Se voi myös liittyä sekaparviin.
Lysenkon teatteri- ja musiikkikoulu

Lysenkon teatteri- ja musiikkikoulu () oli säveltäjä Mykola Lysenkon vuonna 1904 Kiovaan perustama musiikkioppilaitos. Sen jatkajaksi tuli vuonna 1918 Lysenkon teatteri- ja musiikki-instituutti.
Lysenko rahoitti koulua varoilla, joita hänen kannattajansa olivat keränneet ostaakseen hänelle syntymäpäivälahjaksi talon maaseudulta. Koulu vastasi tasoltaan konservatoriota. Siihen kuului erillinen teatteriosasto ja ukrainalaisten kansansoittimien museo. Aluksi koulua johti Lysenko ja hänen jälkeensä 1912–1918 hänen tyttärensä Marjana Lysenko. Muita opettajia olivat Hryhori Ljubomyrskyi, Oleksandr Myšuha ja Marija Starytska. Aikanaan koulu oli Ukrainassa ainoa korkeampaa opetusta antava musiikkioppilaitos, ja sillä oli suuri vaikutus Ukrainan musiikkin kehitykseen sieltä valmistuneiden oppilaiden kautta. Koulun oppilaita oliva muun muassa Kyrylo Stetsenko, Oleksander Košyts, Lev Revutskyi ja Myh’ailo Mykyša.
Aggredi

Aggredi on HelsinkiMission kehittämä väkivallankatkaisuohjelma ja menetelmä. Aggredi-ohjelman avulla pyritään auttamaan väkivaltakierteessä olevia ihmisiä eroon väkivallasta. 75% Aggredin läpikäyneistä asiakkaista lopettaa väkivaltarikokset.
Aggredi on toiminut pääkaupunkiseudulla vuodesta 2006 lähtien. Vuonna 2022 Aggredin perustaja Petri Salakka palkittiin poliisin hopeisella ansiomitalilla.
Aggredilla on toimipisteitä Helsingissä, Porissa, Turussa, Kuopiossa, Tampereella, Lahdessa ja Oulussa, joissa väkivaltatyön asiantuntijat työskentelevät asiakkaidensa parissa auttaakseen heitä pääsemään irti väkivallasta.
Aggredi-menetelmä.
Aggredi on suomalaiseen yhteiskuntaan kehitetty menetelmä joka on saanut myös kansainvälistä huomiota ainutlaatuisella lähestymistavallaan. Aggredin toiminta ja menetelmä perustuvat vapaaehtoisuudelle, puolueettomuudelle ja asiakaslähtöisyydelle. Toiminta ei ole viranomaisvetoista, vaan asiakkaaksi hakeudutaan täysin vapaaehtoisesti, jolloin työskentely perustuu asiakkaan omaan haluun irtautua väkivallasta tai rikollismaailmasta.
Aggredi-menetelmällä pyritään tukemaan ja rakentamaan asiakkaiden väkivallasta vapaata tulevaisuutta ja minäkuvaa. Työskentelyn tavoitteena on asiakaskeskusteluiden avulla luoda ajatusmalleja, joiden avulla asiakkaat alkaisivat ajatella elämäänsä ja toimintaansa sellaisilla tavoilla, jotka vähentävät väkivallan käyttämisen todennäköisyyttä. Väkivallan syiden etsimisen sijaan keskusteluissa pohditaan miten erilaisia tilanteita voisi tulevaisuudessa ratkaista ilman väkivaltaan turvautumista. Keskeisessä roolissa Aggredi-menetelmää on muun muassa identiteetti, johon liittyvien muutosten nähdään olevan tärkeä osa väkivallasta eroon pääsyä. Menetelmän mukaan identiteetin kiinnittyessä rikollisuudesta johonkin muuhun, kuten perheenisänä olemiseen tai opiskeluun, väkivaltaa ei enää nähdä osana omaa identiteettiä, jolloin siitä on helpompi irtautua. 
Aggredi työskentelee kodin ulkopuoliseen väkivaltaa syyllistyneiden ihmisten parissa. Seksuaalirikoksiin ja puhtaasti lähisuhdeväkivaltaan syyllistyneet ihmiset kuuluvat asiakasryhmän ulkopuolelle. Aggredin asiakkaat voivat olla järjestäytyneen rikollisuuden jäseniä, radikalisoituneita, väkivallasta tai joukkosurmista fantasioivia ihmisiä, tai tyypillisemmillä väkivaltarikoksilla oireilevia asiakkaita. Työskentely perustuu reflektiiviseen dialogiin, sparraukseen ja käytännön apuun.
Kristinusko Alabamassa

Tämä artikkeli kertoo kristinuskosta Alabaman osavaltiossa Yhdysvalloissa. Vuoden 2014 väestötutkimuksen mukaan kristinusko on Alabaman suurin uskonto. 86 prosenttia Alabaman väestöstä kuuluu kristillisiin kirkkoihin.
Tunnustuskunnat.
Väestötutkimuksen mukaan suurin kristinuskon suuntaus on protestantismi: evankelista protestantismia tunnustaa 49 prosenttia väestöstä. Päälinjan protestantismia tunnustaa 13 prosenttia väestöstä. Mustaan kirkkoon kuuluu 16 prosenttia väestöstä.
Katoliseen kirkkoon kuuluu 7 prosenttia väestöstä.
Yhdysvalloissa kristillisiin kirkkoihin lasketaan kuuluvaksi myös mormonit ja Jehovan todistajat. Näihin liikkeisiin kuuluu molempiin noin prosentti väestöstä.
Kristinusko Alaskassa

Tämä artikkeli kertoo kristinuskosta Alaskan osavaltiossa Yhdysvalloissa. Vuoden 2014 väestötutkimuksen mukaan kristinusko on Alaskan suurin uskonto. 62 prosenttia Alaskan väestöstä kuuluu kristillisiin kirkkoihin.
Tunnustuskunnat.
Väestötutkimuksen mukaan suurin kristinuskon suuntaus on protestantismi: evankelista protestantismia tunnustaa 22 prosenttia väestöstä. Päälinjan protestantismia tunnustaa 12 prosenttia väestöstä. Mustaan kirkkoon kuuluu 3 prosenttia väestöstä.
Katoliseen kirkkoon kuuluu 16 prosenttia väestöstä.
Ortodoksiseen kirkkoon kuuluu 5 prosenttia väestöstä.
Yhdysvalloissa kristillisiin kirkkoihin lasketaan kuuluvaksi myös mormonit ja Jehovan todistajat. Mormoneihin kuuluu noin 5 prosenttia väestöstä ja Jehovan todistajiin alle prosentti.
Kristinusko Arizonassa

Tämä artikkeli kertoo kristinuskosta Arizonan osavaltiossa Yhdysvalloissa. Vuoden 2014 väestötutkimuksen mukaan kristinusko on Arizonan suurin uskonto. 67 prosenttia Arizonan väestöstä kuuluu kristillisiin kirkkoihin.
Tunnustuskunnat.
Väestötutkimuksen mukaan suurin kristinuskon suuntaus on protestantismi: evankelista protestantismia tunnustaa 26 prosenttia väestöstä. Päälinjan protestantismia tunnustaa 12 prosenttia väestöstä. Mustaan kirkkooon kuuluu 1 prosentti väestöstä.
Katoliseen kirkkoon kuuluu 21 prosenttia väestöstä.
Ortodoksiseen kirkkoon kuuluu alle prosentti väestöstä.
Yhdysvalloissa kristillisiin kirkkoihin lasketaan kuuluvaksi myös mormonit ja Jehovan todistajat. Mormoneihin kuuluu noin 5 prosenttia väestöstä ja Jehovan todistajiin noin prosentti.
Kristinusko Arkansasissa

Tämä artikkeli kertoo kristinuskosta Arkansasin osavaltiossa Yhdysvalloissa. Vuoden 2014 väestötutkimuksen mukaan kristinusko on Arkansasin suurin uskonto. 79 prosenttia Arkansasin väestöstä kuuluu kristillisiin kirkkoihin.
Tunnustuskunnat.
Väestötutkimuksen mukaan suurin kristinuskon suuntaus on protestantismi: evankelista protestantismia tunnustaa 46 prosenttia väestöstä. Päälinjan protestantismia tunnustaa 16 prosenttia väestöstä. Mustaan kirkkoon kuuluu 8 prosenttia väestöstä.
Katoliseen kirkkoon kuuluu 8 prosenttia väestöstä.
Ortodoksiseen kirkkoon kuuluu alle prosentti väestöstä.
Yhdysvalloissa kristillisiin kirkkoihin lasketaan kuuluvaksi myös mormonit ja Jehovan todistajat. Mormoneihin ja Jehovan todistajiin kuuluu molempiin noin 1 prosentti väestöstä.
Kristinusko Coloradossa

Tämä artikkeli kertoo kristinuskosta Coloradon osavaltiossa Yhdysvalloissa. Vuoden 2014 väestötutkimuksen mukaan kristinusko on Coloradon suurin uskonto. 64 prosenttia Coloradon väestöstä kuuluu kristillisiin kirkkoihin.
Tunnustuskunnat.
Väestötutkimuksen mukaan suurin kristinuskon suuntaus on protestantismi: evankelista protestantismia tunnustaa 26 prosenttia väestöstä. Päälinjan protestantismia tunnustaa 15 prosenttia väestöstä. Mustaan kirkkoon kuuluu 2 prosenttia väestöstä.
Katoliseen kirkkoon kuuluu 16 prosenttia väestöstä.
Ortodoksiseen kirkkoon kuuluu noin prosentti väestöstä.
Yhdysvalloissa kristillisiin kirkkoihin lasketaan kuuluvaksi myös mormonit ja Jehovan todistajat. Mormoneihin kuuluu noin 2 prosenttia väestöstä ja Jehovan todistajiin alle prosentti väestöstä.
Elisa Lamin kuolema

Elisa Lam (30. huhtikuuta 1991 – 2. helmikuuta 2013) oli kanadalainen opiskelija, joka kuoli erittäin omituisissa olosuhteissa Hotelli Cecilissä Los Angelesissa helmikuun alussa 2013. Hänen ruumiinsa löydettiin hotellin vesitankista 19 päivää katoamisen jälkeen sen jälkeen, kun hotellin muut asiakkaat valittivat hotellille juomaveden oudosta mausta. Kukaan ei ole saanut selvitettyä Lamin kuolinsyytä. Poliisin mukaan hänessä ei ollut merkkejä väkivallasta tai itsemurhasta. 
Kuolemasta ja sen mysteerisyydestä on tehty Netflixiin neliosainen televisiosarja "Crime Scene: The Vanishing at the Cecil Hotel." 
Tausta.
Lam oli sairastunut aiemmin samana vuonna masennukseen ja päätti piristyäkseen lähteä kiertämään Yhdysvaltoja. Lamin vanhemmat vastustivat päätöstä. Yksi eniten Lamia kiinnostaneista paikoista oli Los Angeles, jossa hän halusi nähdä televisioista tuttuja paikkoja sekä majoittautua erityisesti Hotelli Cecilissä. Hän oli kertonut sosiaalisen median palvelu Tumblrissa, että hotelli kiinnosti häntä. Lam ei kuitenkaan tiennyt mitään hotellin synkästä historiasta ja sen vaikeasta sijainnista. Hotellissa oli tehty aiemmin monia itsemurhia ja tapahtunut muita epäselviä kuolemantapauksia.
Katoaminen.
Lam oli raportoinut matkaltaan joka päivä kotiin vanhemmilleen ja kertonut matkansa käännekohdista. Lopulta 31. tammikuuta hän ei enää soittanut vanhemmille, jotka huolestuivat ja soittivat poliisille. Lamin kuvia leviteltiin ympäri naapurustoa, mutta kukaan ei ollut nähnyt mitään.
Hissivideo.
Poliisi päätyi tarkistamaan valvontakameroiden tallentamia videoita ja tapahtumien omituisin yksityiskohta onkin hissin valvontakameran kuvaama video Lamista, joka käyttäytyy videolla hyvin hämmentävästi. Kyseinen video on levinnyt maailmanlaajuisesti sekä kerännyt osakseen laajasti spekulaatioita ja salaliittoteorioita.
Hissin saavuttuaan Lam alkaa yhtäkkiä hakkaamaan kaikkia hissin nappeja ja siirtyy seinään nurkkaan. Hän heiluttaa useasti käsiään ulkopuolella ja vilkuilee sinne hissistä paniikinomaisesti. Onkin sanottu, että Lam näyttää puhuvan videolla jonkun kanssa, mutta mitään takeita tästä ei ole voitu esittää.
Ruumiin löytyminen ja tutkinta.
Poliisit pitivät Lamin löytymistä vesitankista hyvin outona seikkana. Nuorella naisella ei ollut heidän mukaansa mitään mahdollisuutta päästä sinne. Vesitankin kansi oli hyvin painava, jonka lisäksi se oli lukittu. Vuotta myöhemmin paikallaan junnannut poliisitutkinta lopetettiin tuloksettomana, eikä kukaan tiedä mitä Lamille todella tapahtui.
Servare et Manere

Servare et Manere on slovakialainen kansalaisjärjestö ja ruohonjuurivaikuttamisen kanava, jonka perustivat Marek Sobola ja Stanislav Mikolaj vuonna 2010. Sen päämaja sijaitsee Žilinan kaupungissa. Sobola toimii järjestön pääsihteerinä.
Järjestöllä on erikoiskonsultin asema YK:n alaisessa ECOSOC-neuvostossa.
Projekteja.
Rauhan puu -niminen projekti aloitettiin vuonna 2018 ensimmäisen maailmansodan päättymisen muistoksi. Projektin tavoitteena on edistää rauhaa kansojen välillä. Lisäksi Sobola halusi korostaa luonnonsuojelun tarpeellisuutta istuttamalla oikean puun.
Rauhan maailmankartta -projekti kartoittaa ympäri maailmaa istutettujen rauhan puiden istutuksia. Projekti aloitettiin symbolisesti maan päivänä vuonna 2021. Venäjän hyökättyä Ukrainaan vuonna 2022 Servare et Manere poisti Venäjän kartaltaan, koska maa toimii YK:n perustamiskirjaa ja rauhan periaatteita vastaan.
Järjestö pyrkii myös avustamaan Slovakiaa saavuttamaan kestävän kehityksen tavoitteensa maan osalta.
Palkintoja.
Järjestö myöntää säännöllisesti kolmea eri palkintoa, jotka ovat keskenäisessä arvojärjestyksessään seuraavat:
Kristinusko Connecticutissa

Tämä artikkeli kertoo kristinuskosta Connecticutin osavaltiossa Yhdysvalloissa. Vuoden 2014 väestötutkimuksen mukaan kristinusko on Connecticutin suurin uskonto. 70 prosenttia Connecticutin väestöstä kuuluu kristillisiin kirkkoihin.
Tunnustuskunnat.
Väestötutkimuksen mukaan suurin kristinuskon suuntaus on protestantismi: evankelista protestantismia tunnustaa 13 prosenttia väestöstä. Päälinjan protestantismia tunnustaa 17 prosenttia väestöstä. Mustaan kirkkoon kuuluu 5 prosenttia väestöstä.
Katoliseen kirkkoon kuuluu 33 prosenttia väestöstä.
Ortodoksiseen kirkkoon kuuluu noin prosentti väestöstä.
Yhdysvalloissa kristillisiin kirkkoihin lasketaan kuuluvaksi myös mormonit ja Jehovan todistajat. Molempiin kuuluu noin 1 prosentti väestöstä.
Historia.
Siirtokunta-aika.
Vihamielisyys englantilaisten siirtomaiden ja katolisten Ranskan ja Espanjan siirtokuntien välillä kärjistyi 1600-luvun puolivälissä. Protestanteilla oli vakaa aikomus perustaa Uuteen maailmaan kristillinen seurakunta. Connecticutin asukkaat olivat yleensä perehtyneet kirkkojensa oppiin ja pitivät tiiviisti yhteyttä kotimaansa kirkkoihin. 1700-luvun alussa jyrkät kalvinistit menettivät johtoasemansa. Vapaamieliset kristityt perustivat Yalen yliopiston vuonna 1718
Kristinusko Delawaressa

Tämä artikkeli kertoo kristinuskosta Delawaren osavaltiossa Yhdysvalloissa. Vuoden 2014 väestötutkimuksen mukaan kristinusko on Delawaren suurin uskonto. 69 prosenttia Delawaren väestöstä kuuluu kristillisiin kirkkoihin.
Tunnustuskunnat.
Väestötutkimuksen mukaan suurin kristinuskon suuntaus on protestantismi: evankelista protestantismia tunnustaa 15 prosenttia väestöstä. Päälinjan protestantismia tunnustaa 21 prosenttia väestöstä. Mustaan kirkkoon kuuluu 10 prosenttia väestöstä.
Katoliseen kirkkoon kuuluu 10 prosenttia väestöstä.
Yhdysvalloissa kristillisiin kirkkoihin lasketaan kuuluvaksi myös mormonit ja Jehovan todistajat. Näihin liikkeisiin kuuluu molempiin alle prosentti väestöstä.
Historia.
Siirtokunta-aika (1609–1789).
Delawaren osavaltio oli alun perin protestanttisen Ruotsin perustama siirtokunta. Vuosina 1638–1655 Delawaren alueella vaikutti Uusi Ruotsi, joka sittemmin joutui Hollannille (1655–1664) ja tämän jälkeen Englannille. Siirtokuntaan oli jo asettunut protestantteja ja kirkkotyyppi oli muu kuin englantilainen. Delawaren ruotsalainen luterilainen kirkko oli Uppsalan arkkipiispan alainen. Vuonna 1697 arkkipiispa asetti kirkon käyttöön kolme uutta pappia ja pappissäädyn hylkäämän uuden ruotsalaisen, Swedbergin virsikirjan.
Kristinusko Etelä-Carolinassa

Tämä artikkeli kertoo kristinuskosta Etelä-Carolinan osavaltiossa Yhdysvalloissa. Vuoden 2014 väestötutkimuksen mukaan kristinusko on Etelä-Carolinan suurin uskonto. 78 prosenttia Etelä-Carolinan väestöstä kuuluu kristillisiin kirkkoihin.
Tunnustuskunnat.
Väestötutkimuksen mukaan suurin kristinuskon suuntaus on protestantismi: evankelista protestantismia tunnustaa 35 prosenttia väestöstä. Päälinjan protestantismia tunnustaa 16 prosenttia väestöstä. Mustaan kirkkoon kuuluu 15 prosenttia väestöstä.
Katoliseen kirkkoon kuuluu 10 prosenttia väestöstä.
Yhdysvalloissa kristillisiin kirkkoihin lasketaan kuuluvaksi myös mormonit ja Jehovan todistajat. Näihin liikkeisiin kuuluu molempiin noin prosentti väestöstä.
Historia.
Siirtokunta-kausi (1663–1729).
Kuningas Kaarle II lahjoitti Carolinan siirtokunnan englantilaisille magnaateille. Nämä toivat siirtokuntaansa sekä Englannin kirkon, että suvaitsevaisuuden kannustaakseen kauppaa ja maan asuttamista. Siirtokunnan perustuslaissa (1669) määrätttiin, että seitsemän henkeä voi anoa lupaa seurakunnan perustamiseen.
Elävänä (albumi)

Elävänä – Sellosali 3.9.2022 on suomalaisen Kaija Kärkinen &amp; Ile Kallio -duon 13. albumi. Se julkaistiin 2023.
Kristinusko Etelä-Dakotassa

Tämä artikkeli kertoo kristinuskosta Etelä-Dakotan osavaltiossa Yhdysvalloissa. Vuoden 2014 väestötutkimuksen mukaan kristinusko on Etelä-Dakotan suurin uskonto. 79 prosenttia Etelä-Dakotan väestöstä kuuluu kristillisiin kirkkoihin.
Tunnustuskunnat.
Väestötutkimuksen mukaan suurin kristinuskon suuntaus on protestantismi: evankelista protestantismia tunnustaa 25 prosenttia väestöstä. Päälinjan protestantismia tunnustaa 32 prosenttia väestöstä. Mustaan kirkkoon kuuluu alle prosentti väestöstä.
Katoliseen kirkkoon kuuluu 22 prosenttia väestöstä.
Yhdysvalloissa kristillisiin kirkkoihin lasketaan kuuluvaksi myös mormonit ja Jehovan todistajat. Näihin liikkeisiin kuuluu molempiin alle prosentti väestöstä.
Kristinusko Floridassa

Tämä artikkeli kertoo kristinuskosta Floridan osavaltiossa Yhdysvalloissa. Vuoden 2014 väestötutkimuksen mukaan kristinusko on Floridan suurin uskonto. 70 prosenttia Floridan väestöstä kuuluu kristillisiin kirkkoihin.
Tunnustuskunnat.
Väestötutkimuksen mukaan suurin kristinuskon suuntaus on protestantismi: evankelista protestantismia tunnustaa 24 prosenttia väestöstä. Päälinjan protestantismia tunnustaa 14 prosenttia väestöstä. Mustaan kirkkoon kuuluu 8 prosenttia väestöstä.
Katoliseen kirkkoon kuuluu 21 prosenttia väestöstä.
Yhdysvalloissa kristillisiin kirkkoihin lasketaan kuuluvaksi myös mormonit ja Jehovan todistajat. Näihin liikkeisiin kuuluu molempiin noin prosentti väestöstä.
Historia.
Ensimmäinen katolinen hiippakunta perustettiin Puerto Ricoon 1511, josta kristinusko levisi Floridaan.
Marek Rodák

Marek Rodák (s. 13. joulukuuta 1996 Košice, Slovakia) on slovakialainen jalkapalloilija, pelipaikaltaan maalivahti. Hän edustaa Englannin Valioliigassa pelaavaa Fulhamia ja Slovakian maajoukkuetta. 
Seurajoukkueura.
Rodák aloitti jalkapallouransa syntymäkaupunkinsa joukkueessa VSS Košicessa, ennen kun pääsi kokeilemaan Fulhamissa kauden 2012–2013 puolivälissä. Heinäkuussa 2013 hän siirtyi Fulhamin junioriakatemiaan virallisesti. Hän pelasi alle 18-vuotiaiden joukkueessa FA Youth Cupin kaksiosaisessa finaalissa Chelseaa vastaan huhti-toukokuussa 2014. Kaudella 2014–2015 Rodák oli ensimmäistä kertaa vaihtopenkillä Mestaruussarjan ottelussa Leeds Unitedia vastaan, minkä jälkeen hän siirtyi Farnborough FC:hen lyhyelle lainalle kahdeksi kuukaudeksi.
Tammikuussa 2016 Rodák siirtyi lainalle Welling Unitediin ja vuoden päästä toiselle lainalle Accrington Stanleyyn. Hän teki debyyttinsä Kakkosliigassa tammikuussa 2017 Cheltenhamia vastaan. Rodák pelasi kaudella 2016–2017 Kakkosliigaa 20 ottelua Accringtonin sijoittuessa sarjassa sijalle 13.
Rodák teki ensiesiintymisensä Fulhamin edustusjoukkueessa elokuussa 2017 liigacupin ensimmäisen kierroksen ottelussa Wycombea vastaan. Myöhemmin samassa kuussa hän siirtyi lainalle Ykkösliigassa pelanneeseen Rotherham Unitediin ja pelasi kaudella 2017–2018 joukkueessa 38 ottelua Rotherhamin noustessa Mestaruussarjaan karsintojen kautta. Hän teki uuden lainasopimuksen joukkueen kanssa kaudelle 2018–2019. Kaudella 2019–2020 hänestä tuli Fulhamin vakiokokoonpanon pelaaja, ja hän pelasi kauden aikana Mestaruusssarjaa 33 ottelua. Fulham nousi kauden päätteeksi Valioliigaan. 
Rodák teki valioliigadebyyttinsä kauden 2020–2021 ensimmäisessä ottelussa Arsenalia vastaan, jolloin Fulham hävisi pohjoislontoolaisille 0–3. Kauden aikana hän jäi Alphonse Areolan varamaalivahdiksi ja pelasi vain kaksi valioliigaottelua, joista toisen viimeisellä sarjakierroksella Newcastlea vastaan.
Kaudella 2021–2022 Rodál oli kahden ensimmäisen kuukauden jälkeen Fulhamin ykkösmaalivahti Mestaruussarjassa, jossa hän pelasi 33 ottelua. Kaudella 2022–2023 Rodák pelasi Valioliigassa Fulhamin kaksi ensimmäistä ottelua mutta jäi sitten varamaalivahdiksi. Kaudella 2023–2024 hän pelasi vain cup-otteluita.
Maajoukkueura.
Rodák kutsuttiin ensimmäisen kerran Slovakian A-maajoukkueeseen toukokuussa 2018 otteluun Alankomaita vastaan, mutta hän ei pelannut ottelussa.
Syyskuussa 2018 Rodák teki maalin Islannin alle 21-vuotiaiden maajoukkuetta vastaan karsinnoissa vuoden 2019 alle 21-vuotiaiden Euroopan-mestaruuskisoihin 94. peliminuutilla.
Rodák teki ensiesiintymisensä Slovakian A-maajoukkueessa syyskuussa 2020 Kansojen liigan B-liigan ottelussa Israelia vastaan. Kesällä 2021 pelatuissa EM-kilpailuissa hän oli Slovakian joukkueen varamaalivahti. Hän on pelannut huhtikuun 2024 loppuun mennessä 21 A-maaottelua.
Kristinusko Georgian osavaltiossa

Tämä artikkeli kertoo kristinuskosta Georgian osavaltiossa Yhdysvalloissa. Vuoden 2014 väestötutkimuksen mukaan kristinusko on Georgian suurin uskonto. 79 prosenttia Georgian väestöstä kuuluu kristillisiin kirkkoihin.
Tunnustuskunnat.
Väestötutkimuksen mukaan suurin kristinuskon suuntaus on protestantismi: evankelista protestantismia tunnustaa 38 prosenttia väestöstä. Päälinjan protestantismia tunnustaa 12 prosenttia väestöstä. Mustaan kirkkoon kuuluu 17 prosenttia väestöstä.
Katoliseen kirkkoon kuuluu 9 prosenttia väestöstä.
Yhdysvalloissa kristillisiin kirkkoihin lasketaan kuuluvaksi myös mormonit ja Jehovan todistajat. Mormoneihin kuuluu noin prosentti väestöstä ja Jehovan todistajiin noin 2 prosenttia.
Kristinusko Havaijilla

Tämä artikkeli kertoo kristinuskosta Havaijin osavaltiossa Yhdysvalloissa. Vuoden 2014 väestötutkimuksen mukaan kristinusko on Havaijin suurin uskonto. 63 prosenttia Havaijin väestöstä kuuluu kristillisiin kirkkoihin.
Tunnustuskunnat.
Väestötutkimuksen mukaan suurin kristinuskon suuntaus on protestantismi: evankelista protestantismia tunnustaa 25 prosenttia väestöstä. Päälinjan protestantismia tunnustaa 11 prosenttia väestöstä. Mustaan kirkkoon kuuluu 2 prosenttia väestöstä.
Katoliseen kirkkoon kuuluu 20 prosenttia väestöstä.
Yhdysvalloissa kristillisiin kirkkoihin lasketaan kuuluvaksi myös mormonit ja Jehovan todistajat. Mormoneihin kuuluu 3 prosenttia väestöstä ja Jehovan todistajiin noin prosentti väestöstä.
Kristinusko Idahossa

Tämä artikkeli kertoo kristinuskosta Idahon osavaltiossa Yhdysvalloissa. Vuoden 2014 väestötutkimuksen mukaan kristinusko on Idahon suurin uskonto. 67 prosenttia Idahon väestöstä kuuluu kristillisiin kirkkoihin.
Tunnustuskunnat.
Väestötutkimuksen mukaan suurin kristinuskon suuntaus on protestantismi: evankelista protestantismia tunnustaa 21 prosenttia väestöstä. Päälinjan protestantismia tunnustaa 16 prosenttia väestöstä. Mustaan kirkkoon kuuluu alle prosentti väestöstä.
Yhdysvalloissa kristillisiin kirkkoihin lasketaan kuuluvaksi myös mormonit ja Jehovan todistajat. Mormoneihin kuuluu 19 prosenttia väestöstä ja Jehovan todistajiin alle prosentti väestöstä.
Katoliseen kirkkoon kuuluu 10 prosenttia väestöstä.
Rauhanpuun muistomitali

Rauhanpuun muistomitali (, ) on slovakialaisen Servare et Manere -järjestön jakama tunnustus. Se perustettiin 1. tammikuuta 2020. Sitä myönnetään tunnustuksena sellaiselle henkilölle tai järjestölle, joka on edistänyt kansakuntien välistä ymmärrystä ja levittäneet tätä aatetta eteenpäin. Lisäksi merkittävät ansiot kestävän kehityksen ja uskontojen välisen vuoropuhelun edistäminen ovat myöntämisperusteita. Palkinnon vastaanottajien määrä on rajoitettu 60 henkilöön ja järjestöön. 
Mitalia jaetaan kahdessa luokassa (rubiineilla tai ilman):
Kristinusko Illinois’ssa

Tämä artikkeli kertoo kristinuskosta Illinois’n osavaltiossa Yhdysvalloissa. Vuoden 2014 väestötutkimuksen mukaan kristinusko on Illinois’n suurin uskonto. 71 prosenttia Illinois’n väestöstä kuuluu kristillisiin kirkkoihin.
Tunnustuskunnat.
Väestötutkimuksen mukaan suurin kristinuskon suuntaus on protestantismi: evankelista protestantismia tunnustaa 20 prosenttia väestöstä. Päälinjan protestantismia tunnustaa 16 prosenttia väestöstä. Mustaan kirkkoon kuuluu 7 prosenttia väestöstä.
Katoliseen kirkkoon kuuluu 28 prosenttia väestöstä.
Yhdysvalloissa kristillisiin kirkkoihin lasketaan kuuluvaksi myös mormonit ja Jehovan todistajat. Molempiin kuuluu noin prosentti väestöstä.
Lysenkon teatteri- ja musiikki-instituutti

Lysenkon teatteri- ja musiikki-instituutti () oli säveltäjä Mykola Lysenkon mukaan nimetty saman nimisen koulun seuraajaksi vuonna 1918 Kiovaan perustettu musiikkioppilaitos.
Instituutissa opskeli Neuvosto-Ukrainan merkittäviä musiikki- ja teatterilahjakkuuksia. Se toimi vuoteen 1934, jolloin sen jatkajaksi tulivat Kiovan konservatorio ja Kiovan teatteritaiteen instituutti. Sen oppilaita ovat olleet muusikot Kyrylo Stetsenko, Mykola Leontovytš, Myh’ailo Mykyša, Pylyp Kozytskyi, Dmytro Revutskyi, Reinhold Glière, Borys Ljatošynskyi, Viktor Kosenko, Lev Revutskyi ja Myh’ailo Verykivskyi, pianistit N. Neuhaus ja Hryhori Beklemišev, ja tetteriohjaaja ja näyttelijät Les Kurbas, Ivan Marjanenko, Josyp Stadnyk, Oleksandr Zaharov ja Marija Starytska.
Kristinusko Indianassa

Tämä artikkeli kertoo kristinuskosta Indianan osavaltiossa Yhdysvalloissa. Vuoden 2014 väestötutkimuksen mukaan kristinusko on Indianan suurin uskonto. 72 prosenttia Indianan väestöstä kuuluu kristillisiin kirkkoihin.
Tunnustuskunnat.
Väestötutkimuksen mukaan suurin kristinuskon suuntaus on protestantismi: evankelista protestantismia tunnustaa 21 prosenttia väestöstä. Päälinjan protestantismia tunnustaa 16 prosenttia väestöstä. Mustaan kirkkoon kuuluu 5 prosenttia väestöstä.
Katoliseen kirkkoon kuuluu 18 prosenttia väestöstä.
Yhdysvalloissa kristillisiin kirkkoihin lasketaan kuuluvaksi myös mormonit ja Jehovan todistajat. Molempiin kuuluu noin prosentti väestöstä.
Kristinusko Iowassa

Tämä artikkeli kertoo kristinuskosta Iowan osavaltiossa Yhdysvalloissa. Vuoden 2014 väestötutkimuksen mukaan kristinusko on Iowan suurin uskonto. 77 prosenttia Iowan väestöstä kuuluu kristillisiin kirkkoihin.
Tunnustuskunnat.
Väestötutkimuksen mukaan suurin kristinuskon suuntaus on protestantismi: evankelista protestantismia tunnustaa 28 prosenttia väestöstä. Päälinjan protestantismia tunnustaa 30 prosenttia väestöstä. Mustaan kirkkoon kuuluu 2 prosenttia väestöstä.
Katoliseen kirkkoon kuuluu 18 prosenttia väestöstä.
Yhdysvalloissa kristillisiin kirkkoihin lasketaan kuuluvaksi myös mormonit ja Jehovan todistajat. Molempiin kuuluu alle prosentti väestöstä.
Kristinusko Kaliforniassa

Tämä artikkeli kertoo kristinuskosta Kalifornian osavaltiossa Yhdysvalloissa. Vuoden 2014 väestötutkimuksen mukaan kristinusko on Kalifornian suurin uskonto. 63 prosenttia Kalifornian väestöstä kuuluu kristillisiin kirkkoihin.
Tunnustuskunnat.
Väestötutkimuksen mukaan suurin kristinuskon suuntaus on protestantismi: evankelista protestantismia tunnustaa 20 prosenttia väestöstä. Päälinjan protestantismia tunnustaa 10 prosenttia väestöstä. Mustaan kirkkoon kuuluu 2 prosenttia väestöstä.
Katoliseen kirkkoon kuuluu 28 prosenttia väestöstä.
Yhdysvalloissa kristillisiin kirkkoihin lasketaan kuuluvaksi myös mormonit ja Jehovan todistajat. Molempiin kuuluu noin 1 prosentti väestöstä.
Historia.
Ensimmäinen katolinen hiippakunta perustettiin Puerto Ricoon 1511, josta kristinusko levisi Floridasta Kaliforniaan ulottuvalle alueelle. 1700-luvulla isä Junipero Serra perusti muutamien fransiskaaniveljien kanssa Kalifornian rannikolle useita lähetysasemia, kuten San Diegon, San Carlosin, San Gabrielin ja San Antonion. Näiden jälkeen perustettiin vielä 16 asemaa, jotka olivat päivämatkan toisistaan San Diegon lahdelta nykyiseen Sonomaan saakka..
Kristinusko Kansasissa

Tämä artikkeli kertoo kristinuskosta Kansasin osavaltiossa Yhdysvalloissa. Vuoden 2014 väestötutkimuksen mukaan kristinusko on Kansasin suurin uskonto. 76 prosenttia Kansasin väestöstä kuuluu kristillisiin kirkkoihin.
Tunnustuskunnat.
Väestötutkimuksen mukaan suurin kristinuskon suuntaus on protestantismi: evankelista protestantismia tunnustaa 31 prosenttia väestöstä. Päälinjan protestantismia tunnustaa 24 prosenttia väestöstä. Mustaan kirkkoon kuuluu 2 prosenttia väestöstä.
Katoliseen kirkkoon kuuluu 18 prosenttia väestöstä.
Yhdysvalloissa kristillisiin kirkkoihin lasketaan kuuluvaksi myös mormonit ja Jehovan todistajat. Molempiin kuuluu noin prosentti väestöstä.
Historia.
Kristinusko levisi 1500-.luvulla Yhdysvaltain alueella. Isä Juan de Padilla yritti Kansasissa käännyttää Wichita-heimon, mutta intiaanit surmasivat hänet 1542. Hänestä tuli ensimmäinen amerikkalainen marttyyri.
Slovakian presidentinvaalit 2024

Slovakian vuoden 2024 presidentinvaalien ensimmäinen kierros järjestettiin 23. maaliskuuta ja toinen kierros 6. huhtikuuta 2024. Presidentiksi valittiin maan entinen pääministeri Peter Pellegrini. Istuva presidentti, Zuzana Čaputová, ei asettunut ehdolle.
Tausta ja äänioikeus.
Presidentti Čaputová ilmoitti kesäkuussa 2023, ettei aio asettua ehdolle, vaikka perustuslain mukaan voisikin. Syyksi hän kertoi sen, että hän oli saanut tappouhkauksia, joissa käytetään samanlaista kieltä kuin maan poliitikotkin käyttävät. Erityisesti pääministeri Robert Fico on arvostellut Čaputováa ja nimitellyt tätä "Amerikan agentiksi". Čaputová kertoi tämän olevansa huolissaan lähimmäistensä turvallisuudesta ja omasta jaksamisestaan, mikäli asettuisi vaaleissa ehdolle. Čaputová on ollut erittäin suosittu, vaikka hänen kannatuslukunsa ovatkin laskeneet.
Äänioikeus on kaikilla sellaisilla Slovakian kansalaisilla, joilla on äänioikeus maan parlamenttivaaleissa. Äänioikeutettuja ovat siis kaikki vähintään 18-vuotiaat kansalaiset, joilta ei ole erikseen viety äänioikeutta juridisesta tai lääketieteellisestä syystä. Ulkomailla asuvat kansalaiset voivat äänestää tietyin ehdoin.
Ehdokasasettelu.
Ehdokkaaksi voivat asettua sellaiset henkilöt, jotka saavat vähintään 15 kansankokouksen edustajan tuen tai keräävät 15 000 äänestäjän allekirjoittaman adressin. Lisäksi presidentiksi valittavan henkilön tulee maan perustuslain nojalla olla vähintään 35-vuotias Slovakian kansalainen, jolla on äänioikeus.
Presidentiksi valitaan se ehdokas, joka saa vähintään yli puolet hyväksytyistä äänistä. Mikäli näin ei käy ensimmäisellä kierroksella, toinen kierros järjestetään 14 päivän sisällä ja se käydään kahden ensimmäisellä kierroksella eniten ääniä saaneen välillä.
Ehdokkaat.
11 ehdokasta onnistui täyttämään vaatimukset osallistuakseen vaalien ensimmäiselle kierrokselle.
Ensimmäinen kierros.
23. maaliskuuta järjestetyn ensimämisen kierroksen voitti hieman yllättäen opposition tukema Korčok 42,5 prosentilla, kun hallituksen toiseksi suurimman puolueen puheenjohtaja Pellegrini 37 prosenttiin.
Äänestysaktiivisuus koko maassa oli 51,9 prosenttia mikä oli ensimmäisen kierroksen korkein sitten vuoden 1999 vaalien.
Muoti-Hovi

Muoti-Hovi Oy on ollut riihimäkeläinen vaatetusalan perheyritys, joka on lopettamassa toimintaansa syksyllä 2023. Yrityksen perustivat vuonna 1958 Eeva ja Usko Aaltonen. Heidän poikansa Pekka Aaltonen ja Ossi Aaltonen jatkoivat toimintaa.
Historia.
Aluksi valikoimaan kuului myös miesten vaatteita, mutta sittemmin valikoimaan tuli kuulumaan vain naisten vaatteita. Muoti-Hovin myymälä oli Riihimäellä Hämeenkadulla ja Hyvinkäällä Kauppalankadulla, Riihimäen myymälä lopetti toimintansa vuonna 1999.
Muoti-Hovilla oli oma vaatemallisto, jota tuotettiin teollisesti suurimmillaan 50 ompelijan voimin 1980-luvulla. Tuotantopaikkana toimi Riihimäen kaupungin ensimmäinen pienteollisuushalli Juppalan kaupunginosassa Pakkaspolulla, hallin yritys lunasti itselleen laajentaen sitä useita kertoja. Tuotanto siirtyi kustannusten takia kuitenkin Viroon, mutta vaatteiden suunnittelu ja kaavoitus tehtiin koko ajan Riihimäellä. Tuotemerkkeinä ovat olleet Carolin ja Idees. 
Tyhjennysmyynti.
Muoti-Hovi Oy:n tehtaan tyhjennysmyynti tapahtuu syyskuun ja lokakuun vaihteessa 2023. Tehdaskiinteistö on jo myyty.
Elämänmeno (albumi)

Elämänmeno on Lasse Mårtensonin seitsemäs ja Purema-yhtyeen kolmas studioalbumi, joka julkaistiin loppuvuodesta 1978. Albumi on soundtrack Åke Lindmanin ohjaamasta samannimisestä kolmiosaisesta tv-näytelmästä, joka esitettiin marraskuussa 1978.
Albumi on julkaistu vain vinyylilevynä ja C-kasettina Kompass Records -levy-yhtiön toimesta.
Kappaleet.
Kaikki kappaleet säveltänyt Lasse Mårtenson, ellei toisin mainita.
Kaikki kappaleet sovittaneet Purema ja Lasse Mårtenson.
Syvänsalmenpuisto

Syvänsalmenpuisto () on 2020-luvulla rakennettu puisto Kaitaaseen kuuluvalla Finnoon alueella eteläisessä Espoossa.
Syvänsalmenpuisto on rakennettu Djupsundsbäckenin varrelle Kaitaantien eteläpuolelle. Puiston kävelyakselina on lännestä Hyljetieltä alkava Kaitaantien suuntainen Lapinpellonpolku, joka päättyy idässä Hylkeenpyytäjänpolkuun. Djupsundsbäckenin eteläpuolitse kulkevaa Lapinpellonpolkua yhdistää Kaitaantiehen kaksi kävelysiltaa. Syvänsalmenpuistoon kuuluu myös aidattu leikkipaikka ja pieni ulkokuntoilupaikka, joka sijaitsee puiston itäkolkassa. Puistoon istutetussa puustossa on huomioitu liito-oravien reitit. Finnoon metroasema sijaitsee puiston itäpuolella. Puistosta on Syvänsalmenmetsän kautta viheryhteys Finnoon lintukosteikkoon.
Saint-Avit-de-Tardes

Saint-Avit-de-Tardes (oksitaaniksi: "Sent Avit de Tarda") on kunta keskisessä Ranskassa Creusen departementissa Uuden-Akvitanian alueella. Se sijaitsee Tardes-joen varrella, noin 13 kilometriä Aubussonin kaupungista itään.
Kunnan alueella on Mas du Closin moottorirata. Sen perusti vuonna 1963 Pierre Bardinon, joka oli vaurastunut nahkatavaroiden valmistajana. Rata oli tuolloin 400 metrin mittainen. Vuonna 1967 se jatkettiin nykyisen kolmen kilometrin mittaiseksi.
Iso-Kuora

Iso-Kuora on niemien ja saarten jakama järvi Kuoran kylässä Lieksan eteläosassa Pohjois-Karjalan maakunnassa. Sen pinta-ala on 1,31 neliökilometriä. Etäisyys Joensuusta on 58 kilometriä pohjoiskoilliseen.
Maantiede.
Iso-Kuoran polveilevan rantaviivan pituus on 12 501 metriä. Allas jakautuu useisiin lahtiin, kuten Leväkkö, Pekkalanlahti, Rapalahti, Yrjönlahti, Tervalahti, Kytylahti ja Luvelahti. Järven ulottuvuus kaakosta luoteeseen on 3,3 kilometriä. Yrjönlahdesta etelään Iso-Kuora on matalaa. Järven keski- ja pohjoisosassa on sitä vastoin useita vähintään kymmenmetrisiä syvänteitä. Syvin kohta, 19 metriä, sijaitsee järven keskivaiheilla Luveniemen ja Tykkylän välissä. Vähintään 15 metriä syvää on kaksi hehtaaria järven alasta.
Iso-Kuoran saariluku on viisi. Saarista laajin on noin seitsenhehtaarinen Heiskalansaari, joka on osin mökitetty, osin luonnonsuojelualuetta. Noin 400 metriä siitä pohjoiseen sijaitsee kaksihehtaarinen Kangassaari. Iso-Kuoran rannat ovat enimmäkseen metsämaata, mutta itärannalla on myös asutusta peltoineen. Länsirannalla kohoaa Rantavaara, jonka laki on noin 235 metriä merenpinnan yläpuolella. Vaarojen välissä on soita (Kuorajoensuo, Kissasuo, Kuikkasuo), jotka ovat vain muutaman metrin järvenpintaa ylempänä. Järven itäpuolitse kulkee yhdystie 5200. Eteläisten ja pohjoisten rantojen tuntumassa kulkee alemman luokan maanteitä.
Iso-Kuoran ainoa nimetty tulouoma on Leväkönpuro, joka laskee Leväkköön. Järven luusua sijaitsee Leväkön kaakkoisrannalla, josta alkaa Kuorajoki, joka laskee Saarijärveen (180,8 metriä mpy). Se sijaitsee noin kilometrin Iso-Kuoralta kaakkoon. Saarijärveltä Kuorajoki virtaa itään ja laskee Koitereen länsiosaan.
Iso-Kuoran vesitilavuus on 5 925 000 kuutiometriä.
Iso-Kuora (04.944.1.016) kuuluu Kuorajoen valuma-alueeseen (04.944), joka on kolmannen jakovaiheen vesistö Vuoksen vesistössä (04). Toinen jakovaihe on Koitereen alue (04.94) ja ensimmäinen jakovaihe on Pielisen reitin valuma-alue (04.4). Iso-Kuora on laajin Kuorajoen valuma-alueen 29:stä vähintään hehtaarin laajuisesta vakavedestä. Seuraavaksi laajimmat ovat Suuri-Miela ja Saarijärvi.
Mustavatsakukaali

Mustavatsakukaali ("Centropus grillii") on kukaalien sukuun kuuluva käkilintu.
Mustavatsakukaalia tavataan trooppisessa Afrikassa.
Denník N

Denník N on slovakialainen päivittäin ilmestyvä sanomalehti. Lehti perustettiin loppuvuodesta 2014, kun joukko "SME":lle työskenteleviä toimittajia päätti lähteä yhtiön palveluksesta ja perustaa uuden lehden. Syynä lähtöön oli huoli "SME":n uusi omistaja Penta. Lehden nimessä oleva iso N viittaa sanaan "itsenäinen" (). Lehden katsotaan olevan poliittiselta kannaltaan liberaali.
Lehden päätoimittajana toimii Matúš Kostolný.
Vuonna 2018 lehti perusti samannimisen sanomalehden Tšekkiin.
OMV World Rally Team

OMV World Rally Team oli yksityinen rallitiimi, joka kilpaili rallin MM-sarjassa kausilla 2004-2007. Nimi syntyi kaupallisista sponsorointijärjestelyistä OMV-yhtiön taloudellisella tuella lähinnä Manfred Stohlin tukena. Tallin nimiä käyttivät Kronos Racing vuosina (2005, 2007) ja Bozian Racing (2006).
Pravda (Slovakia)

Pravda () on slovakialainen päivittäin ilmestyvä sanomalehti. Vuonna 2022 sen levikki oli 25 500. Lehti perustettiin vuonna 1920 ja aina vuoteen 1989 asti se toimi Tšekkoslovakian kommunistisen puolueen äänenkantajana. Nykyään sen katsotaan olevan keskusta-vasemmistolainen.
Lehden omistaa virallisesti Florena-niminen yritys, joka osti lehden vuonna 2010. Kaupan välikätenä toimi J&amp;T-niminen slovakialainen yritys, jolla on kiinteät siteet Smer-SD -puolueeseen. Kauppa herätti paljon kysymyksiä, koska Florena on profiloitunut kiinteistöalan yrityksenä ja sen pääkonttori sijaitsee Tšekin puolella.
Lehden päätoimitus sijaitsee Bratislavassa ja vuodesta 2020 lähtien sen päätoimittajaksi nimitettiin Jakub Prokeš.
Saint-Avit (Puy-de-Dôme)

Saint-Avit on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee noin 57 kilometriä Riomin kaupungista länteen.
Saint-Avitin kirkko on rakennettu 1100-luvulla. Alkuperäisestä romaanisesta kirkosta on jäljellä vain osa kirkon laivasta. Portaali on luultavasti 1300-luvulta. Kirkko on omistettu 600-luvulla eläneelle Clermontin piispalle Saint Avitille.
Jaavansalangaani

Jaavansalangaani ("Aerodramus fuciphagus") on kiitäjiin kuuluva lintulaji.
Sitä tavataan Kaakkois-Aasian saaristosta.
Jaavansalangaanin pesistä valmistetaan pääskysenpesäkeittoa. Jaavansalangaanin valkoinen pesä on lähes pelkkää sylkeä, joten sitä pidetään arvokkaampana kuin tutkasalangaanin, joka sekoittaa sylkeen muita aineita.
Harald Dahlman

Harald Alexander Dahlman (24. huhtikuuta 1907 Karjalohja – 28. helmikuuta 1940 Vatnuori, Koiviston maalaiskunta) oli suomalainen yleisurheilija. Hänen päälajinsa oli korkeushyppy ja parhaaksi hyppyvuodeksi muodostui vuosi 1931. Dahlman kaatui talvisodan loppuvaiheessa.
Harald Dahlman kilpaili nuoruudessaan mäenlaskussa ja hiihdossa, jotka 1920-luvulla hänen kotiseudullaan Fiskarsissa olivat paikallisen seuran Fiskars IF:n suosittuja urheilumuotoja. Vuonna 1926 hän muutti Helsinkiin, ja seuraksi vaihtui KIF. Päälajiksi tuli yleisurheilu ja erityisesti korkeushyppy, jossa hän otti 1920-luvun lopulla useita SFI:n korkeushypyn mestaruuksia. Vuonna 1930 hän voitti myös SFI:n kymmenottelumestaruuden.
Vuonna 1929 Dahlman otti ensimmäisen Suomen mestaruusmitalin sijoittuessaan korkeudessa kolmanneksi tuloksella 180 cm Armas Wahlstedtin voittaessa 5 cm paremmalla tuloksella. Seuraavana vuonna hän voitti SM-hopeaa jälleen tuloksella 180 cm voiton mennessä Ilmari Reinikalle 5 cm paremmalla tuloksella. Samana vuonna hän edusti Suomea Unkari-maaottelussa. Vuodesta 1931 tuli Dahlmanin paras vuosi, vaikka hän joutui jättämään mestaruuskisat väliin. Hän paransi kesän aikana kaksi kertaa Suomen ennätystä; ensin kesäkuussa 192,6:een yhdessä Reinikan kanssa ja elokuussa tulokseen 194,3. Hän edusti saman syksynä vielä Ruotsi-maaottelussa. Seuraava vuosi oli olympiavuosi, mutta Dahlman ei onnistunut nousemaan olympiajoukkueeseen. Ilmari Reinikka nousi joukkueeseen ja olikin olympialaisissa paras eurooppalainen 5. sijalla. Olympialaisten aikaan järjestetyissä SM-kisoissa Dahlman sijoittui toiseksi Veikko Peräsalon jälkeen. Korkeushyppyuran jälkeen hän jatkoi HIFK:n riveissä keilailussa.
Talvisodassa Dahlman oli alikersanttina Erillinen pataljoona 19:n riveissä. Hän kaatui perääntymisvaiheessa Koiviston maalaiskunnan Vatnuorissa.